 (
      
  
ภาษีบำรุงท้องที่
)
เป็นภาษีที่จัดเก็บจากเจ้าของที่ดินผู้ครอบครองที่ดิน
อัตราภาษี
	-จะเสียตามราคาปานกลางของที่ดิน  มีหลายอัตรา ขอทราบรายละเอียดจากเจ้าหน้าที่โดยตรง
	-ที่ดินว่างเปล่า หรือไม่ได้ทำประโยชน์ จะต้องเสียภาษีเป็น 2 เท่า ของอัตราปกติ
การยื่นแบบแสดงรายการที่ดินและชำระหนี้
	1.ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน (ภ.บ.ท.5) และชำระภาษี ปีละครั้ง ตั้งแต่มกราคม – สิ้นเดือนเมษายนของทุกปี
	2.ผู้ที่ได้รับกรรมสิทธ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5)ภายใน 30 วัน นับตั้งแต่วันที่โอนกรรมสิทธิ์
การลดหย่อนและการยกเว้นภาษีบำรุงท้องที่
	1.ที่ดินแปลงที่เจ้าของบ้านอยู่อาศัย โดยไม่ทำการค้าหรือให้เช่าแต่อย่างใดทั้งสิ้น ลดหย่อนได้ 5 ไร่ แต่ไม่น้อยกว่า 3 ไร่ ส่วนที่เกินต้องเสียภาษีตามอัตราที่กำหนด
2.ที่ดินที่เจ้าของบ้านปลูกบ้านให้เช่าหรือปลูกบ้านเพื่อทำการค้าและได้เสียภาษีโรงเรือนและที่ดินแล้ว จะได้รับการยกเว้นภาษีบำรุงท้องที่ในส่วนที่อาคารนั้นตั้งอยู่

อัตราโทษและค่าปรับ
1.ไม่ยื่นแบบภายในกำหนดเสียเงินเพิ่ม 10% ของค่าภาษี
2.ยื่นรายการไม่ถูกต้องค่าภาษีน้อยลง ต้องเสียเพิ่ม 10% ของค่าภาษีที่ประเมินเพิ่มเติม
3.ชี้เขตแจ้งจำนวนเนื้อดินไม่ถูกต้องค่าภาษีน้อยลงต้องเสียเงินเพิ่มอีก 1 เท่า ของค่าภาษีประเมินเพิ่มเติม
4.ชำระภาษีเกินกำหนด วันที่ 30 เมษายน ต้องเสียเงินเพิ่ม 24% ต่อปีของค่าภาษี เศษของเดือนให้นับเป็น 1 เดือน
[image: ]     
                 กำหนดระยะเวลาชำระภาษี

           ภาษีโรงเรือนและที่ดิน
            1 มกราคม – 28 กุมภาพันธ์ ของทุกปี
           ภาษีป้าย
            1 มกราคม – 31 มีนาคม ของทุกปี
           ภาษีบำรุงท้องที่
            1 มกราคม – 30 เมษายน ของทุกปี



หากพ้นระยะเวลาที่กำหนด จะต้องเสียเงินเพิ่มตามกฎหมาย

     องค์การบริหารส่วนตำบลแม่เจ้าอยู่หัว
92 หมู่ 7 ตำบลแม่เจ้าอยู่หัว
อำเภอเชียรใหญ่ จังหวัดนครศรีธรรมราช 80190
โทร.0-7536-2300 






 (
แนะนำการชำระภาษี
ขององค์การบริหารส่วนตำบล
)


	ภาษีที่องค์การบริหารส่วนตำบลจัดเก็บเอง ได้แก่ ภาษีโรงเรือนและที่ดิน ภาษีป้าย และภาษีบำรุงท้องที่
 (
 
ภาษีโรงเรือนและที่ดิน
)

	เป็นภาษีที่จัดเก็บจากโรงเรือนหรือสิ่งปลูกสร้างอย่างอื่นๆ  กับที่ดินที่ใช้ต่อเนื่องไปกับโรงเรือนหรือสิ่งปลูกสร้างนั้น
	ทรัพย์สินที่ต้องเสียภาษีโรงเรือน ได้แก่ โรงเรือนหรือสิ่งปลูกสร้างอื่นที่ใช้ที่ดินต่อเนื่องกับโรงเรือนและสิ่งปลูกสร้างนั้น  และในปีที่ผ่านมาได้มีการใช้ประโยชน์ในทรัพย์สินนั้น เช่น ให้เช่า ใช้เป็นที่ทำการค้าขาย ที่ไว้สินค้า หรือประกอบอุตสาหกรรม ให้ญาติ บิดา มารดา บุตร หรือผู้อื่นอยู่อาศัย หรือใช้ประกอบกิจการอื่นๆ เพื่อหารายได้ และไม่เข้าข่ายข้อยกเว้นตามกฎหมาย
 อัตราภาษี
	ร้อยละ 12.5 ของค่ารายปี
การยื่นแบบประเมินและการชำระภาษี
	1.เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน  (ภ.ร.ด2) ต่อพนักงานเจ้าหน้าที่ ซึ่งทรัพย์สินนั้นตั้งอยู่ตั้งแต่เดือนมกราคม – สิ้นเดือนกุมภาพันธ์ของทุกปี
[image: ][image: ]	2.พนักงานเจ้าหน้าที่จะออกแบบแจ้วรายการประเมิน (ภ.ร.ด.8) 
	3.ผู้รับการประเมินต้องชำระเงินภายใน 30 วัน นับตั้งแต่วันที่ได้รับแจ้งแบบรายการประเมิน (ภ.ร.ด.8)
อัตราโทษและค่าปรับ
1.ผู้ใดละเลยไม่ยื่นแบบแสดงรายการ มีความผิดโทษปรับไม่เกิน 200 บาท และเรียกเก็บภาษีย้อนหลังได้ไม่เกิน 10 ปี
2.ผู้ใดยื่นแบบแสดงรายการไม่ถูกต้องตามความเป็นจริง หรือไม่บริบูรณ์มีความผิดต้องระวางโทษปรับมาเกิน 6 เดือนหรือปรับไม่เกิน 500 บาท หรือทั้งจำทั้งปรับและเรียกเก็บภาษีย้อนหลังได้ไม่เกิน 5 ปี
3.ถ้าชำระภาษีเกินกำหนด 30 วัน นับแต่วันถัดจากวันที่ได้แจ้งการประเมินเสียเงินเพิ่ม ดังนี้
	3.1ไม่เกิน 1 เดือน			เพิ่ม 2.5%
	3.2เกิน 1 เดือนแต่ไม่เกิน 2 เดือน	เพิ่ม 5%
	3.3เกิน 2 เดือนแต่ไม่เกิน 3 เดือน	เพิ่ม 7.5%
	3.4เกิน 3 เดือนแต่ไม่เกิน 4 เดือน	เพิ่ม 10%
	3.5เกิน 4 เดือนขึ้นไป ให้ยึด อายัด หรือขายทอดตลาดทรัพย์สินโดยมิรอให้ศาลสั่ง หรืออกหมายยึด
 (
            ภาษีป้าย
)

	เป็นภาษีที่จัดเก็บจากป้ายแสดงชื่อ ยี่ห้อ เครื่องหมายการค้า โฆษณา หรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ เครื่องหมายที่เขียน แกะสลัก จารึก หรือทำให้ปรากฎขึ้นโดยวิธีอื่น
อัตราภาษี
	1.ป้ายที่มีอักษรไทยล้วน คิด 3 บาท ต่อ 500 ตร.ซม.
	2.ป้ายที่มีอักษรไทยปนอักษรต่างประเทศหรือปนกับภาพ และหรือเครื่องหมายอื่นคิดอัตรา 20 บาท ต่อ 500 ตร.ซม.
	3.ป้ายดังต่อไปนี้ คิดอัตรา 40 บาท ต่อ 500 ตร.ซม.
	-ป้ายที่ไม่มีอักษรไทยไม่ว่าจะมีภาพหรือเครื่องหมายใดหรือไม่
	-ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ
	4.ป้ายที่คำนวณพื้นที่และประเภทของป้ายแล้วเสียภาษีต่ำกว่า 200 บาท ให้เสียในอัตรา 200 บาท
อัตราโทษและค่าปรับ
	1.ไม่ยื่นแบบแสดงรายการภาษีภายในเดือนมีนาคมหรือติดตั้งป้าย เกิน 15 วัน เสียเงินเพิ่ม 10% ของค่าภาษี
	2.ยื่นแบบแสดงรายการภาษีป้ายไม่ถูกต้อง ทำให้ค่าภาษีน้อยลงต้องเสียเงินเพิ่ม 10% ของค่าภาษีที่ประเมินเพิ่ม
	3.ไม่ชำระเงินภายใน 15 วัน นับแต่วันที่ได้รับแจ้งการประเมินเสียเงินเพิ่ม 2% ต่อเดือนของค่าภาษีเศษของเดือนให้นับเป็น 1 เดือน

